
HANKEDOKUMENDID
(HD / Juhised pakkujale)

„Puude ning põõsaste raie- ja hooldustööd Narva linnas 2026. 
Avariilised ja ohtlikud puittaimed“

VEEBILEHEHANGE 
(Alus: Narva Linnavalitsuse Linnamajandusameti
hankekord § 2 p 5, § 4 lg 3  ja § 7)

Lugupeetud ettevõtjad, 

Käesolevaga teeb Narva Linnavalitsuse Linnamajandusamet Teile ettepaneku esitada pakkumus puude ning põõsaste raie- ja hooldustööde teostamiseks Narva linnas 2026.

Riigihange [veebilehehange/teenused]: „Puude ning põõsaste raie- ja hooldustööd Narva linnas 2026. Avariilised ja ohtlikud puittaimed“ 
Hankija: Narva Linnavalitsuse Linnamajandusamet  (reg.75039729)
Hankelepingu eeldatav maksumus: 12 500,00 eurot (km-ta).
Kas riigihange on jaotatud osadeks: Ei.
Kas riigihankele on lubatud esitada alternatiivseid pakkumusi: Ei.
Kas hankija kavandab pakkujatega pärast pakkumuste esitamist läbirääkimisi pidada: Ei.
Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:
	

Jrk

	
Kõrvaldamis- ja kvalifitseerimis-
tingimused

	
Nõutav dokument

	
1.
	Pakkujal puuduvad RHS § 95 lg 1, lg 4 p 8  sätestatud kõrvaldamisalused 
	NB Kohustuslik.

Pakkuja esitab koos pakkumusega HD 
Lisa 1 kohaselt vormistatud kinnituse. 

	
	
	

	




2.


	Pakkuja/ühispakkujaid ning allhankelepingu alusel vahetult hankelepingu täitmises osalevad alltöövõtjad peab/peavad omama tööde teostamiseks kutsealase pädevuse vastavust järgmiste kvalifitseerimise tingimustele:
1. Puude raie- ja hooldustöid teostavat arborist, tase 4, kellel on vähemalt kolmeaastane töökogemus arboristina. 
2. Puittaimede hindaja, tase 5

	NB Kohustuslik.

Pakkujal tuleb esitada pakkumusega järgmised andmed: pädevate isikute nimed, kvalifikatsioon (kutseseaduse kohane kutse), kutsetunnistuste numbrid.

Hankija nõudmisel esitab pakkuja kirjalik nõusolek osaleda käesoleva hanke esemeks olevate tööde teostamisel.






	



3.
	Pakkuja peab olema viimase 36 kuu jooksul käesoleva hanke avaldamise kuupäeva seisuga teostanud vähemalt 1 hanke esemele sarnast tööd maksumusega vähemalt 10 000 eurot ilma käibemaksuta, haljastuse valdkonnas (arengukavade/strateegiate koostamine/rohestamiskavade), mis on heaks kiidetud ja/või vastavaks tunnistatud
	NB Kohustuslik.

Pakkuja esitab olulisemate sarnaste tööde lepingute nimekirja koos nende maksumuse, sõlmimise kuupäevade, infoga teiste lepingupoolte kohta ning viite/lingiga koostatud arengukavale või strateegiale ning riigihanke korral näidata viitenumbrid (RHS § 101 lg 1 p 1).

	






4.
	
Pakkujal peab olema jäätmete käitlemiseks jäätmeluba ja käitluslitsents või vastavasisulised kokkulepped jäätmekäitlusettevõttega. Pakkujal tuleb esitada kinnitus nõuetele vastava jäätmeloa ja käitluslitsentsi või jäätmekäitluslepingu olemasolu kohta või kirjalik kokkulepe hankelepingu täitmiseks vajaliku jäätmeloa ja käitluslitsentsi saamiseks või jäätmekäitluslepingu sõlmimiseks. Hankija kontrollib eespool määratud lubade olemasolu Majandustegevuse registri andmete pinnalt.
	NB Kohustuslik.

Pakkuja esitab kas jäätmeloa numbri või vastava kokkuleppe.


	



5.
	

Pakkuja esitab täidetud lisa 6.
Teenuse osutamiseks kasutatavad masinad ja seadmed (läheb eraldi dokumendina).
	NB Kohustuslik.

Pakkuja esitab täidetud lisa 6. näidates
teenuste osutamiseks kasutatavate masinate ja seadmete loetelu.



NB! Kvalifikatsiooni nõuetele vastavuse tõendamiseks vajalikke dokumentide esitamata jätmisel (s.h. kinnitus, kutsetunnistus, loetelu vms) on hankijal õigus jätta pakkuja kvalifitseerimata RHS §98 lg 51 alusel.

RHS §98 lg 51 kohaselt kui pakkuja või taotleja ei vasta esitatud kvalifitseerimise tingimustele, jätab hankija pakkuja või taotleja kvalifitseerimata. Kvalifitseerimata jäetud pakkuja või taotleja ei osale edasises riigihankes.

Täiendavad dokumendid: 

Pakkujatel on lubatud esitada ühispakkumus riigihangete seaduses sätestatud tingimustel. Ühispakkujate ühise pakkumuse esitamisel vastutavad hankelepingu täitmise eest ühispakkujad solidaarselt. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui pakkuja kasutab alltöövõttu, esitab pakkuja pakkumuse koosseisus info alltöövõtja kohta vastavalt alusdokumentide Lisas 4 toodud vormile, tuues välja info alltöövõtja kohta, alltöövõtulepingu objekti kohta, mille suhtes pakkuja kavatseb sõlmida alltöövõtulepingu(id). Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8  nimetatud kõrvaldamise alused (RHS § 122 lg 1 ja lg 4).

Maksuvõlgade kontroll
Maksuvõlgade kontroll toimub:
1. Pakkumuse esitamise ehk avamise tähtpäeva seisuga ning
1. Hankelepingu sõlmimise päeva seisuga (seejuures hankelepingu sõlmimise päeva määrab hankija).
Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tööde lühikirjeldus: vt Tehniline kirjeldus HD Lisa 5.
[bookmark: _Toc189289134][bookmark: _Toc238360537][bookmark: _Toc238492264]
Hankedokumentide väljastamine:
Hankija võimaldab piiramatut elektroonilist juurdepääsu hankekutsele ja sellele lisatud dokumentidele. Dokumendid on avalikult kättesaadavad Narva linna veebilehel www.narva.ee

Pakkumuse hinna väljendamise viis ja rahaühik: 
Pakkumuse hind väljendada ranges vastavuses ette antud vormiga (HD Lisa 6) kogusummahinnana (fixed price) käibemaksuga ja ilma, täites seejuures kõik maksumusread. Täiendavate makse- ja lepingutingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine: 
NB! Pakkumuse koostamine ja esitamine: Pakkumus koostada eesti keeles ja esitada Narva linnavalitsuse linnamajandusameti infosüsteemi kaudu (LIMIS).

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkuja kohustub täida Lisa 6- Teenuse osutamiseks kasutatavad masinad ja seadmed. See on pakkumuse vastavuse kriteerium

Pakkumuse esitamise aeg ja koht: hiljemalt 03.09.2026 kell 10:00. 
Hilisemalt laekunud pakkumused ei kuulu läbivaatamisele.

Pakkumuse jõusolek: pakkumus on jõus vähemalt 90 (üheksakümmend) kalendripäeva pakkumuste esitamise tähtpäevast arvates.

Hankija võimaldab viibida pakkujatel pakkumuste avamise juures. Pakkujate esindajad peavad olema valmis tõendama volituste olemasolu. Esindusõigust kontrollitakse.

Hindamiskriteerium: 
Pakkumuste ainsaks hindamiskriteeriumiks on pakkumuse maksumus ilma käibemaksuta (RHS § 85 lg 4). Edukaks tunnistatakse madalaima ilma käibemaksuta hinnaga, eelnevalt vastavaks tunnistatud, pakkumus.

Kõigi pakkumuste tagasilükkamine: 
Kui pakkumuste avamisel selgub, et kõik esitatud pakkumused ületavad hankelepingu eeldatavat maksumust, võib hankija kõik esitatud pakkumused tagasi lükata, kontrollimata eelnevalt pakkujate kvalifikatsiooni ja esitatud pakkumuste sisulist vastavust hanketingimustele.

Riigihanke kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Tööde teostamise tähtaeg: kuni 31.12.2026.a.

Hankelepingu olulised tingimused: Hankeleping sõlmitakse vastavalt lisatud lepinguprojektile (HD Lisa 8). Tööde vastuvõtmine ning nende eest tasumine toimub ühes osas. Vaheakteerimisi ega ettemakseid pole ette nähtud. Ette antud lepingutingimused pole läbiräägitavad.

Hankelepingu sõlmimine: 
Hankeleping allkirjastatakse 5 (viie) tööpäeva jooksul, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Objektiga tutvumine. Pakkujatelt eeldatakse enne pakkumuse tegemist objektiga tutvumist, et arvestada pakkumuses kõikide võimalike töödega.

Riigihanke eest vastutav isik:	
Nataliia Magerramova (Narva Linnavalitsuse Linnamajandusameti heakorra vanemspetsialist), tel +372 518 1353, e-post: nataliia.magerramova@narva.ee   

Tehniliste küsimuste või probleemide korral pöörduda: Aleksandr Pervunin, tel 5171 223, e-post: aleksandr.pervunin@narva.ee 

Lisad 
Lisa 1. Pakkuja kinnitus 
Lisa 2. Pakkuja esindaja volikiri (vajadusel)
Lisa 3. Ühispakkumuse volikiri (vajadusel)
Lisa 4. Alltöövõtja nõusolek (vajadusel)
Lisa 5. Tehniline kirjeldus
Lisa 5.1. Tehnilise kirjelduse lisa – Tööde mahud.
Lisa 6. Teenuse osutamiseks kasutatavad masinad ja seadmed
Lisa 7. Pakkumuse maksumustabel (eraldi dokumendina)
Lisa 8. Hankelepingu projekt.

                                                                                                                                           Lisa 1
                                                                                                                       Pakkuja kinnitus

Hankija nimi:             Narva Linnavalitsuse Linnamajandusamet
Riigihanke nimetus:	Puude ning põõsaste raie- ja hooldustööd Narva linnas 2026. Avariilised ja ohtlikud puittaimed
Menetlusliik:	            veebilehehange/ teenused 

PAKKUJA KINNITUS

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult  hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Meil on olemas kõik Töövõtulepingu täitmiseks vajalike intellektuaalsete omandite õigused ning et oleme tutvunud kohapeal kõikide pakutud objektidega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.
INFORMATSIOON PAKKUJA KOHTA

	Ärinimi:
	

	Äriregistri registrikood
	

	Tegevuskoha aadress:
	

	Telefon:
	

	E-posti aadress:
	

	Pangakonto number:
	

	Panga nimi:
	

	Kontaktisik käesoleval pakkumusel (nimi, telefon, e-posti aadress):
	



Kuupäev:	________________

Pakkuja esindaja nimi:	________________   

Esindaja allkiri:	________________





Lisa 2 
Pakkuja esindaja volikiri


Hankija nimi:		            Narva Linnavalitsuse Linnamajandusamet
Riigihanke nimetus:               Puude ning põõsaste raie- ja hooldustööd Narva linnas 2026. Avariilised ja ohtlikud puittaimed
Menetlusliik:			veebilehehange/teenused

Pakkuja nimi:
Pakkuja registrikood:

PAKKUJA ESINDAJA VOLIKIRI

Käesolevaga volitab _________________ (pakkuja ärinimi) ____________________ (volitaja nimi ja ametikoht) isikus __________________________ (volitatava ees- ja perenimi ning isikukood) olema pakkuja ametlik esindaja ja allkirjastama pakkumust ülalnimetatud riigihankele.


Volitatava allkirjanäidis: ________________________


Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.


Kuupäev:	________________

Pakkuja esindaja nimi:	________________

Esindaja allkiri:	________________


















Lisa 3  
Ühispakkumuse volikiri

Hankija nimi:		           Narva Linnavalitsuse Linnamajandusamet
Riigihanke nimetus:              Puude ning põõsaste raie- ja hooldustööd Narva linnas 2026. Avariilised ja ohtlikud puittaimed
Menetlusliik:			veebilehehange/teenused

Pakkuja nimi:
Pakkuja registrikood:

ÜHISPAKKUMUSE VOLIKIRI
Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:
	Jrk
	Pakkuja nimi
	Pakkuja registrikood
	Pakkuja aadress
	Allkirjaõigusliku isiku nimi
	Allkirjaõigusliku isiku allkiri

	1.
	
	
	
	
	

	2.
	
	
	
	
	


(vajadusel lisada või kustutada ridu)
Ühispakkujate juhtivaks pakkujaks on:
	Pakkuja nimi
	

	Pakkuja registrikood
	

	Pakkuja aadress
	

	Allkirjaõigusliku isiku nimi
	

	Allkirjaõigusliku isiku allkiri
	



Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.
Kuupäev:	________________

Pakkuja esindaja nimi:	________________

Esindaja allkiri:	________________












Lisa 4 
Alltöövõtja nõusolek

Hankija nimi:		Narva Linnavalitsuse Linnamajandusamet
Riigihanke nimetus:	Puude ning põõsaste raie- ja hooldustööd Narva linnas 2026. Avariilised ja ohtlikud puittaimed
Menetlusliik:		veebilehehange/teenused

ALLTÖÖVÕTJA NÕUSOLEK

Käesolevaga ________________________ (alltöövõtja, kelle kvalifikatsioonile tuginetakse, ärinimi)
_________________ (äriregistrikood) tõendab, et on andnud _________________________ (pakkuja ärinimi) nõusoleku osaleda ülalnimetatud hankelepingu täitmisel ____________ ______________________________________ (tööde liik) osas alltöövõtjana.





Kuupäev:	________________

Pakkuja esindaja nimi:	________________

Esindaja allkiri:	________________







 














Lisa 5
Tehniline kirjeldus

Hankija nimi:	 Narva Linnavalitsuse Linnamajandusamet
Riigihanke nimetus:	Puude ning põõsaste raie- ja hooldustööd Narva linnas 2026. Avariilised ja ohtlikud puittaimed
Menetlusliik:	veebilehehange /teenused


TEHNILINE KIRJELDUS

https://experience.arcgis.com/experience/b240a9134f574ed1b0736a1eefe8675b

1. ÜLDNÕUDED:

1.1 Raie- ja hooldustöö eesmärgiks on hooldada kõiki hooldataval alal olevaid (Lisa 2a. Tööde mahud) (juurekael asub kas osaliselt või täielikult hooldataval alal) puittaimi viisil, mis suurendab või säilitab taimede elujõulisust ja dekoratiivsust  ning samaaegselt tagab ohutuse inimestele ja varale.
1.2 Töövõtja kohustub tegema kõik tehnilises kirjelduses märgitud tegevused.
1.3 Puude ning põõsaste (edaspidi ka puittaimed) raie- ja hooldustööd (edaspidi ka puuhooldustööd) tohib teostada arboristi kutsetunnistusega isik (edaspidi ka arborist) või arboristi poolt instrueeritud isik (nt võsude eemaldamine). Instrueeritud isik tohib puuhooldustöid teostada ainult arboristi juuresolekul. Arboristi objektil viibimise nõuet ei ole, kui instrueeritud isik teeb lõikust maapinnalt, eemaldades kuni 5 cm läbimõõduga oksi.
1.4 Pakkuja meeskonnas peab olema vähemalt üks puude raie- ja hooldustöid teostavat arboristi, kellel on vähemalt kolmeaastane töökogemus arboristina. Ja üks puittaimede hindaja.
1.5 Arboristidel peab olema kehtiv kutsetunnistus Arborist, tase 4 ja puittaimede hindajal peab olema kehtiv kutsetunnistus Puittaimede hindaja tase 5, mis peab kehtima kogu lepinguperioodi vältel.
1.6 Pakkuja esitab arboristide/puittaimede hindaja CV-d (Lisa 3. Töötaja CV), millest nähtub nende töökogemus aastates. Hankija kontrollib ise kutseregistrist pakkuja meeskonna nõuetele vastavust. Kui arboristid ei tööta pakkuja koosseisus, peab pakkumus sisaldama eelnimetatud arboristide  kinnitust, et nad osalevad reaalselt lepingu täitmisel.
1.7 Puuhooldustöid teostava isiku riietusel peab olema Töövõtja ettevõtte nimi mööduvatele inimestele loetavalt.  
1.8 Töövõtja kohustub teostama linna objektidel visuaalset jälgimist kogu lepinguperioodi jooksul (iga päev) ning puittaimedest põhjustatud ohu tekkimise korral (nt rippes oksad ja puud, lõhenenud puud, murdunud oksad, puud, puuharud, põõsad) teavitab sellest Tellijat ja kõrvaldab ohu esimesel võimalusel, kuid mitte hiljem kui 2 kalendripäeva jooksul; 
1.9 Enne puuhooldustööde läbiviimist peab töövõtja tegema riskianalüüsi ning maandama võimalikud riskid, sh liiklusest ning kommunikatsioonide paiknemisest tulenevad riskid. Riskianalüüs peab olema alati objektipõhine.
1.10 Narva linna teede ja tänavate sulgemine toimub vastavalt kehtivatele õigusaktidele, ajutine liikluskorraldus tuleb kooskõlastada Narva Linnavalitsuse Linnamajandusameti spetsialistiga.
1.11 Töövõtja on kohustatud tee ajutise sulgemise korral koostama ajutise liiklusskeemi ning paigaldama vajalikud liiklusmärgid. Liiklusskeem tuleb esitada ja kooskõlastada vähemalt 5 tööpäeva ja liiklusmärgid paigaldada 2 kalendripäeva enne tööde teostamist
1.12 Murdumisohtlikud puud ja puuharud (nähtavad lõhed) eemaldada kohe pärast avastamist. Hooldatavatel territooriumidel erinevatel põhjustel langenud puud ja põõsad eemaldada koheselt, teavitades sellest Tellijat.
1.13 Kõik raie- ja hooldustöö käigus kahjustatud pinnad taastatakse 5 kalendripäeva jooksul kahjustuse tekkimisest. Kui on vaja rohkem aega, siis töövõtja peab kooskõlastama uue tähtaja Tellijaga (kui tööd teostatakse talvel, siis kevadel 2026 on vaja teostada katete taastamine vastavalt töövõtja poolt allkirjastatud garantiikirjale).
1.14 Töövõtja kohustus on rippes puude ning põõsaste tüvede, harude, okste (puittaime osa ei puutu maaga kokku) eemaldamine. Samuti maha langenud puittaimede ja nende osade koristamine. 
1.15 Töövõtja kohustus on tugisidemete paigaldamine, kändude freesimine, juurestiku hooldustööd, hekkide pügamine jm puittaimede hoolduse valdkonna spetsiifilised tööd.
1.16 Puuhooldustööde läbiviimisel haljasalal tuleb kasutada tehnikat massiga alla 3,5 tonni, mis ei kahjusta haljasala ega tekita roopaid. Haljasala rikkumisel tuleb see tööde järgselt taastada (vt p 1.13). Rasketehnika kasutamine on vaja kooskõlastada Tellijaga (Vorm 1.). 
1.17 Puuhooldustööde tegemisel tekkinud jäätmeid (sh raiejäägid) võib ladustada objektil kuni 3 kalendripäeva tingimusel, et need ei takista liiklemist ja nähtavust, pikemaajaline ladustamine on lubatud vaid Tellija loal. Juhul, kui jäätmed takistavad liiklemist või nähtavust, eemaldatakse need koheselt. Jääkide põletamine kohapeal ei ole lubatud.
1.18 Narva linn korraldab linnas jäätmehooldust ja teostab järelevalvet jäätmehoolduseeskirja nõuete täitmise ja jäätmekäitluse üle vastavalt oma pädevusele Narva linna jäätmehoolduseeskirja alusel.
1.19 Pärast tööde lõpetamist peab töövõtja korrastama territooriumi ja taastama heakorra (sh koristama oksad, lehed).
1.20 Töövõtja peab arvestama Tellija tingimustega tööde teostamisel kaitsealustel aladel (nt Pimeaed).
1.21 Puuhooldustööde tegemisel ei või häirida puittaimedel pesitsevaid linde ja nahkhiiri. Töövõtja peab arvestama, et looduskaitseseaduse alusel on keelatud looduslikult esinevate lindude tahtlik häirimine, eriti pesitsemise ja poegade üleskasvatamise ajal 15. aprillist kuni 30. juunini. https://keskkonnaamet.ee/elusloodus-looduskaitse/pesitsusrahu 

Keskkonnaameti info kohaselt ei reageerita üldjuhul järgmistele linnustikule väiksema mõjuga tegevustele:
• puude langetamine on lõppenud ja toimub ainult metsamaterjali koondamine ja kokkuvedu;
• metsakaitseekspertiisi alusel toimub aktiivsete üraskikollete likvideerimine ja seda tehakse ekspertiisis märgitud tingimustel;
• tehakse valgustusraiet;
• tehakse väikesemahulist raiet (kuni 20 tm/a kinnistu kohta);
• tehakse trassiraiena kuni 4 m laiuselt kvartali- või piirisihi sisseraiet;
• puhastatakse olemasolevat trassi, sihti või kaitsevööndit kuni 8 cm keskmise rinnasdiameetriga puudest ja põõsastest;
• puhastatakse trassiraiena olemasolevat kuni 4 m laiust sihti, teeserva, kraavikallast ja -serva üle 8 cm rinnasdiameetriga puudest;
• puhastatakse maaparandussüsteemi hooldamise käigus maaparandussüsteemi ja selle kaitsevööndit puittaimestikust;
• hakitakse raidmed kuni nädala jooksul ladustamisest või enne raidmete purustamist on veendutud, et raidmete hunnikus ei pesitse linnud.

Kui avastatakse pesad, eriti haruldaste või kaitsealuste liikide omad, tuleb igasugune tegevus nende puude läheduses peatada. Kui puu või oks kujutab ohtu ohutusele (näiteks kukkumisohu tõttu), võib olla vajalik selle eemaldamine. Puude raiet võib lubada ainult siis, kui on kinnitatud, et puudel ei ole pesi. Enne hooldustöö tegemist peab veenduma, et puittaimel ei pesitse linde.

1.22 Puuhooldustööde käigus (vajadusel) tehakse ka muid ettetulevaid väikesemahulisi töid, mis on vajalikud taimede parema kasvu ja dekoratiivsuse tagamiseks, nagu näiteks: 
· noortele puudele tüvekaitse paigaldamine; 
· tüve läheduses sillutise, tüve-, juurekaitseresti vm materjali eemaldamine; 
· puude pealt ja seest kõikvõimalike võõrkehade nagu kuulutused, traadid, praht jmt eemaldamine ning muud sarnased tööd.  
1.23 Puuhooldustöid planeerides tuleb välistada kolmandate isikute vara kahjustamine, tööde teostamisel kolmandatele isikutele tekitatud kahju eest vastutab pakkuja. 
1.24 Töövõtja on kohustatud informeerima tellijat koheselt puude, põõsaste kahjustustest hooldatavatel aladel.
1.25 Hooldustööde teostamisel jälgida planeeritud hooldusplaane (Lisa 2a. Tööde mahud). Hooldusplaani mahud võivad muutuda.
1.26 Töövõtja peab tegema fotod puittaimedest enne ja pärast tööde tegemist ning saatma need Tellijale. 
1.27 Kui puittaimede raie teostatakse talvisel perioodil või kõrge lumekatte korral, ei tohi kännu kõrgus ületada 30 cm. 
1.28 Enne hinnapakkumise esitamist peab töövõtja tutvuma lepingus toodud mahtudega ja linna puudega, et olla teadlik nende seisukorrast. 
1.29 Enne hooldustööde (lõikus, raie) alustamist tuleb esitada tellijale andmed (enne raiet - hinnang puu seisundi kohta või esitada põhjendatud vastus, nt haiguse tõttu kahjustatud) kavandatavate tööde kohta. Töövõtjal on lubatud kohapeal puud märgistada värvimärgiga, näiteks OREGON (X – raie, O – lõikus) ning esitada teave kaardil, kasutades Maa-ameti või ArcGIS-i rakendusi. 
1.30 Samal ajal tuleb täita hooldatavate objektide kohta Exel tabelit, kus on vaja märkida ja/või täiendada puuliik, väärtusklass (Lisa 5. Dendroloogiline hinnang). 
1.31 Töövõtja peab arvestama, et on objekte, kus tehnikat kasutada ei ole lubatud või see ei ole ruumi piiratuse tõttu võimalik. 
1.32 Joaorg – hooldust vajavad puud kasvavad nõlval, seetõttu tuleb arvestada kõigi tööde teostamise eripäradega. 
1.33 Regulaarne hooldustöö antakse Tellijale  üle teostatud tööde kuu aktiga, kus on märgitud aadress, tööde liik (raie, lõikus või muud), kogus.
1.34 Töövõtjal peab olema piisavalt ressursse tööde täies mahus teostamiseks.
1.35 Riigihanke tehnilise kirjelduse kohaselt juhul, kui teenuse osutamise käigus kirjeldusele vastava puuhooldusööde maht vajab muutmist võrreldes tooduga, tasub Tellija täiendava mahu eest lepingu fikseeritud ühikuhinna alusel. Samadel alustel vähendatakse vajadusel ka hooldatavat mahtu.
1.36 Vajadusel või vaidlusalustes küsimustes tehtud tööde kvaliteedi kohta on tellijal õigus kutsuda tööde hindamiseks Eesti Arboristide Ühingu eksperte.
1.37 Tellija eeldab, et töövõtja on enne pakkumise esitamist tutvunud põhjalikult hankedokumentatsiooniga ning arvesse võtnud töö teostamiseks vajalikud kirjeldatud ja kirjeldamata tööd ning muud piiravad ja tööde teostamist kitsendavad tingimused.
1.38 Töö loetakse muu hulgas mittenõuetekohaselt teostatuks, kui eksitakse üldtunnustatud kaasaegsete puuhooldusvõtete vastu, mis on kirjeldatud standardis EVS 939:2020 „Puittaimed haljastuses“.
1.39 Pärast teostatud töö nõuetele vastavaks tunnistamist tellija poolt esitab töövõtja tellijale digitaalselt allkirjastamiseks tööde üleandmise-vastuvõtmise akti. Tellija allkirjastab akti ning sellega loetakse töö tellija poolt vastuvõetuks. Allkirjastatud akt on arve esitamise aluseks. 
1.40 Tööde teostamisel tuleb lähtuda Narva linna heakorra eeskirjast ja muudest antud Narva linna reguleerivatest õigusaktidest

2. OHUOLUKORRAD (torm, tugev sadu)

2.1 Tellijalt puittaimedest põhjustatud ohu kohta teate saamise korral kohustub Töövõtja teadet objektil kontrollima samal päeval, juhul, kui teade on edastatud enne kella 14.00, ja koheselt likvideerima ohu. Kui teade ohust edastatakse Töövõtjale peale kella 14.00 samal päeval, kohustub Töövõtja teadet objektil kontrollima hiljemalt järgmise päeva kella 14.00ks ja koheselt likvideerima ohu. 
2.2 Ohu olemasolu korral (murdunud või rippes puittaimed ja oksad jne), mida ei ole võimalik koheselt likvideerida, kohustub Töövõtja viivitamatult teavitama Tellijat, piirama ohu ala lindiga ning kõrvaldama ohu esimesel võimalusel, kuid mitte hiljem kui 2 kalendripäeva jooksul.  
2.3 Tormi korral kohustub Töövõtja tuule vaibudes  24 tunni jooksul üle vaatama kogu hooldatava ala (esmajärjekorras inimeste poolt aktiivselt kasutatavad alad, pargid ja mänguväljakud), et avastada murdunud puittaimed ja oksad ja ära hoida nendest tekkida võivat edasist kahju, ja koheselt alustada vajalike töödega.
2.4 Töövõtjal on kohustus edastada ülevaatuse andmed kirjalikult Tellijale (nt aadress, liik, kogus, mis sai kahjustada puu/okste langemise tagajärjel)
2.5 Täielikult kahjustatud ja langenud puude likvideerimise ja materjali eemaldamise tähtaeg on 5 kalendripäeva alates kontrolli toimumise/vastava teate saamise hetkest.


3. PUITTAIMEDE RAIE- JA HOOLDUSTÖÖDE TEOSTAMISE NÕUDED (edaspidi ka puuhooldustöö):

	4.1 Üldnõuded

	· Jooksvat raiet ja hooldust tehakse igapäevaselt kõigil linna objektidel põhjendatud ja edasilükkamatu vajaduse tekkimisel (kui ei ole mõistlik oodata regulaarse hooldustöö tsükli saabumist).    
· Jooksva raie- ja hooldustöö käigus lahendatakse kõik puittaimedega seoses tekkinud probleemid (ohtlikkus, segavad oksad,  Tellija nõudel visuaalselt korrastatud ja esteetilise linnakeskkonna tagamise vajadus, Tellijale kirjalikult ja suuliselt esitatud põhjendatud pöördumised). Tellija poolt määratud jooksva hooldustöö teostamise tähtaeg on üldjuhul 7 kalendripäeva, kiireloomuliste tööde tähtaeg on kuni 2 kalendripäeva.

	
	NB! 
· Tööde korraldamisel ja tegemisel tuleb arvestada puude hoolduslõikuseks sobivate aegadega, ohutu ja nõuetele vastavate raie ja lõikuse, puu bioloogial põhinevate töövõtetega;
· Arvestada tööde korraldamisel ja läbiviimisel seda, et koolide ja koolieelsete lasteasutuste kruntidel tehnika liikumine ei ole võimalik või on tunduvalt takistatud. Nendel kruntidel on vaja eriti arvestada tööde teostamise kellaaega, ka koolivaheaegade ja/või kollektiivpuhkuste aegu; 
· Tööde tegemisel ei tohi kahjustada ehitisi ja rajatisi (sh mängu-, trenažööride ja linna elemendid) ja tuleb tagada nende säilimine

	4.2 Regulaarne puittaimede raie- ja hooldustööd

	· Regulaarsete puuhooldustööde käigus vaatab Töövõtja üle kõik linna objektil kasvavad puittaimed ja teeb kõik käesolevas lisas kirjeldatud vajalikud hooldustööd (sh raie, puu võra kujundamine, puhastamine, harvendamine, tõstmine, vähendamine jne) lähtuvalt EVSis 939-4:2020 toodud töö kirjeldusele;
· Lõikustööde teostamisel lähtutakse puittaimedele bioloogiliselt sobivaimast aastaajast;
· Regulaarse raie- ja hooldustöö tähtaegu võib muuta põhjendatult Tellija nõusolekul.


	
	· Elus võra hooldust ei tehta temperatuuril alla -10°C;
· Elus okste lõikust ei tehta pärast pungade puhkemist; 
· Vahtrate lõikus on võimalik mahlajooksu lõppemise ja pungade puhkemise vahelisel perioodil, v.a erandkorras tehtavad kohest sekkumist vajavad tööd, nagu näiteks tormikahjude likvideerimine;
· Rohkem kui 20% puu elusvõrast korraga mitte eemaldada; 
· Okste lõikamisel tuleb jälgida, et ei eemaldataks suurtel okstel üle 1/3 lehemassist korraga;
· Okste lõikamisel tuleks eelistada võra välispiiril olevate okste eemaldamist;
· Oksalõikusel ei tohi jätta tüükaid, kui tüüka jätmine ei tulene kahjustuse spetsiifikast;
· Keelatud on suur lõikehaav (>10cm);
· Keelatud on silelõiked.


	4.3 Raie

	· Eemaldatakse kuivanud, kuivavad, ohtlikud, tugevalt kahjustunud, väärtusetud või muul põhjusel (nt kujundusraie) likvideeritavad puittaimed; 
· Ohutuse tagamine töötsoonis liikuvatele inimestele tööde läbiviimise ajal on töö teostaja kohustus ja vajadusel tuleb rakendada meetmeid nagu tööala piiramine ja/või liikluse sulgemine;
· Jalalt langetamine on lubatud ainult juhul, kui sellega ei seata ohtu läheduses liikuvaid inimesi, säilitatavaid puid/põõsaid ja inventari või taristut.


	4.4 Kändude eemaldamine (freesimine, väljajuurimine)

	· Kännud freesitakse juhul, kui see ei sea ohtu kõrval kasvava säilitatava puu juurestikku;
· Kännuauk täidetakse freesimise järgselt kasvumullaga, tasandatakse maapind ning külvatakse muruseemne  20–30 g/m2. Lume ja külmunud pinnase korral oodatakse kasvumulla lisamise ja muruseemne külviga kuni lumekate ja maapind on sulanud (vajadusel kevadel 2026. a); 
· Tööde periood mai-november (kuni lume tulekuni).


	4.5 Lõikus (istutus-, kujundus-, hoolduslõikus)
	· Puuhoolduse käigus eemaldatakse tüve-, juure- ja kännuvõsud ning puhastatakse välja liiklusmärgid ja tänavavalgustus;
·  Eemaldatakse ehitiste ja valgustite läheduses oksad, mis hõõrduvad vastu konstruktsioone või kaablit.
· Eemaldatakse valgust varjavad oksad valgusti alt, arvestades samas vajadusega säilitada puu loomulik võrakuju ja elujõulisus. 
· Eemaldatakse liikluskorraldusvahendite ja ristmikel nähtavust piiravad oksad. 


	4.5.1 Võra puhastamine

	· Võra puhastatakse kuivanud okstest ja harudest;
· Eemaldatakse sellised tüükad, mis takistavad haava kinnikasvamist;
· Vajadusel varasemate lõikekohtade korrigeerimine.
· Eemaldada tuleb üle 3 cm läbimõõduga surnud oksad, haiged, murdumisohtlikud ja sobimatus suunas kasvavad oksad ning ülearused tüve- ja juurevõsud ning vesivõsud võrast.
· Võra puhastamise käigus võra kuju ja mõõtmed ei muutu.

	4.5.2 Võra harvendamine

	· Liigselt tiheda võraga puudel harvendatakse oksastiku välimist osa 5-15%;
· Üksikuid pikki külgoksi või ladvaharude oksatippusid harvendatakse mõõdukalt tuuletakistuse vähendamiseks.
· Võra harvendamine on okste valikuline väljalõikamine tihedavõralise, ent veel kasvujõus puu võra välimisest osast nii, et võra suurus ega haabitus palju ei muutu.
· Vältida tuleks okste eemaldamist võra siseosast.
· Õhukesekooreliste liikide (nt pärnad, valgepöögid, pöögid, vahtrad, kased) puhul tuleks päikese- ja külmakahjustuste ennetamiseks vältida tugevat harvendust. 
· Võra harvendamine sisaldab ka võra puhastamist.

	4.5.3 Võra tõstmine
	· Võra tõstmise all mõistetakse põhiokste järk-järgulist eemaldamist puuvõra alumisest osast, millega alustatakse juba kujunduslõikuse käigus. Võra tõstmise eesmärk on tagada vaba liikluskoridor kehtivate normdokumentide (vt EVS 843:2016) kohaselt, luua paremad valgustingimused alustaimestikule ning avada vaateid
· Jämedamaid oksi kui 5 cm ei tohi eemaldada tüvest, vaid kärpida noorenduslõikega sobiva 2. järgu külgoksa juurest. Võra tõstmisel ei tohi puuvõra maht väheneda rohkem kui 15%.

	4.6 Okste eemaldamine

	· Eemaldada või tagasi lõigata teedel ja kõnniteedel liiklemist segavad, murdunud, kuivanud ja kahjustunud oksad;
· Põõsastik, võsa – sõidutee, kõnniteede ja treppide ääres ei tohi neid olla 2 m ulatuses (kohtades, kus ei ole võimalik järgida 2 m kaugust, tuleb kokku leppida tellijaga).


	
	Teede kohalt eemaldada takistavad oksad järgmiselt:
- sõiduteede kohal kuni 4,5 m kõrguseni;
- kõnniteede, jalgteede ja treppide kohal kuni 2,5 m kõrguseni;
- masinaga hooldatavatel kõnniteedel vajadusel kuni 4 m kõrguseni.


NB! Tööde tegemisel arvestada puude lõikuseks lubatud aega. 


	4.7 Võsa raie- ja  hooldustöö

	Tellija nõudel tuleb objektidel teha võsaraiet: 
· kõik objektidel olemasolevad võsastikud ja omavoliliselt tekkinud puistu, sh veepiiril, tee ääres ja kraavides. 
· võsa tuleb reeglina eemaldada maapinna lähedalt, tüügast jätmata.


	4.8 Võsude eemaldamine

	· Tüve-, juurekaela ja kännuvõsud eemaldatakse kõigil puudel 2 korda aastas - 30. juuniks ja 31. augustiks, vajaduse tekkimisel (nähtavuse või liiklemise piiramisel) koheselt; 
· Võsud lõigatakse võimalikult madalalt, tüügast jätmata ning tüvekoort kahjustamata.
· Metsaaladel eemaldatakse ainult need võsud, mis takistavad liiklemist teedel ja radadel

	4.9 Põõsaste hooldustööd

	· Põõsaid hooldatakse vastavalt liigile ja vajaduse tekkimisele. Tehakse kõik vajalikud lõikused, sh kujunduslõikus, õitsemise soodustamiseks tehtav lõikus; 
· Isetekkelised, rühma mittekuuluvad puittaimede liigid eemaldatakse nende ilmumisel jooksvalt;
· Murdunud ja langenud põõsad eemaldada kohe pärast avastamist.

	4.10 Põõsaste noorendamine
	· Põõsaid noorendatakse liigile sobiva lõikusega Tellija nõudel juhul, kui põõsad on vananenud sedavõrd, et visuaalselt risustavad linnapilti või kui põõsad takistavad nähtavust ja liiklemist.

	4.11 Pügatavate hekkide lõikus
	· Pügamine kuni 2 korda vastavalt vajadusele ja liigile (esimese pügamise tähtaeg kooskõlastatakse Tellijaga); 
· Pügatavad hekid peavad olema alati korrektse väljanägemisega
· Heki alune rohitud; 
· Hekkides ei ole umbrohtu; 
· Mittehekiliigid, kuivanud oksad kõrvaldatud;
· Noorte hekkide kujunduslõikus tehakse vastavalt Tellija soovitustele.


	4.12 Põõsapiirete ja puude toestuse korrashoid
	· Põõsapiirded hoitakse korras kogu lepinguperioodi jooksul (postid sirgelt, nöörid terved), vajadusel piire parandatakse või eemaldatakse;
· Hoitakse korras puu toestus: 
· Asendatakse puuduvad või katkised toed (sh vandalismi tõttu rikutud toestus); 
· Viltu vajunud või maapinnas liikuvad toed kinnitatakse uuesti maapinda otse ja stabiilselt; 
· Lõdvad, katkised või soonivad sidemed asendatakse; 
· Vajadusel paigaldatakse tüvele lisatoestus (nt bambuskepp), mis tagab puule sirge tüve kujunemise; 
· Tellija nõudel toestus eemaldatakse ja kastmisnõgu tasandatakse.


	4.13 Hooldustöö käigus kahjustatud taimede asendusistutus
	· Hooldustöö käigus taimede kahjustamine loetakse mittenõuetekohaselt teostatud tööks.
· Asendusistutuse kohustus tekib, kui püsik hävib, põõsa või puu võrast hävib rohkem kui 50% või vigastatakse tüve nii, et puu või põõsa edasine kasv on häiritud. 
· Ühe eespool loetletud viisil kahjustatud taime asemele tuleb istutada üks uus taim.
· Tellija määrab istutatava liigi, istutuskoha ja istiku kvaliteedinõuded, istutatava puu kõrgus peab üldjuhul olema vähemalt 3,5 m.

	4.14 Taimekaitse (vajadusel)
	· Tellija nõudel teostatakse noortel puudel (puud kõrgusega kuni 6 m) ja kõigil põõsastel putukate ja haiguste tõrjet bioloogiliste või keemiliste taimekaitsevahenditega vajalik arv kordi; 
· Tõrje on vajalik, kui kahjustaja tõttu puu elujõud või põõsa dekoratiivsus olulisel määral väheneb ning on olemas efektiivne tõrjevahend.

	4.15 Väetamine (vajadusel)
	· Väetatakse Tellija nõudel, eelkõige noori kiratsevaid puid ja põõsaid või põõsaid, mida on noorendatud tugeva tagasilõikusega. Väetamiseks kasutada nii tahkeid kui ka vedelväetisi (vajadusel koos kastmisega), nii mineraalseid kui ka orgaanilisi väetisi. 


	4.16 Tehnika

Vorm 1 Teenuse osutamiseks kasutatavad masinad ja seadmed

	· Töövõtja peab ette nägema kõik nüansid ning tal peab olema piisavalt tehnikat kõigi linnapiirkondade hooldamiseks.
· Puuhooldustööde läbiviimisel haljasalal tuleb kasutada masinaid kaaluga alla 3,5 tonni, mis ei kahjusta haljasala ega tekita roopaid. Haljasala rikkumisel tuleb see tööde järgselt taastada.
· Rasketehnika kasutamine on vaja kooskõlastada Tellijaga.

	4.17 Lõikamistehnika
	· Kasutada kärpimis-, harvendus- ja noorenduslõiget;
· Lõiked teha õigesti, puittaimi kahjustamata;
· Töö loetakse mittenõuetekohaselt täidetuks, kui lõigatakse sisse oksakraesse, tüvesse, tekitatakse koorerebend, jäetakse põhjendamatult pikk tüügas ning teistel juhtudel, kui eksitakse üldtunnustatud kaasaegsete puuhooldusvõtete vastu.































Lisa 6 
Teenuse osutamiseks kasutatavad masinad ja seadmed


Hankija nimi:		Narva Linnavalitsuse Linnamajandusamet
Riigihanke nimetus:	Puude ning põõsaste raie- ja hooldustööd Narva linnas 2026. Avariilised ja ohtlikud puittaimed
Menetlusliik:		veebilehehange/teenused


Teenuse osutamiseks kasutatavad masinad ja seadmed

Kinnitame, et kasutame teenuse osutamiseks ja kvaliteedi tagamiseks järgmisi masinaid ja seadmeid: 
	

	Jrk nr
	Teostatav töölõik
	Masina mark, registreeri-misnumber ja väljalas-keaasta
	Tehnilised andmed (EURO 1,2,3,4,5 nõuetele vastavus, masina täismass)
	Tööseadme(te) nimetus ja andmed (laius ja/või maht, tootlikkus)
	Omandi vorm, vajadusel lisada kirjalik kokkulepe
	Ühik, tk

	1
	Saagimine ja lõikamine ( nt kettasaed, kõrglõikur, ketaslõikur, akuoksasaed)

	Husgvarna 
	
	
	
	

	2. 
	Pügamine  ( nt rohulõikur, hekilõikur, võsalõikur)
	
	
	
	
	

	3
	Muud teenuse osutamiseks vajalikud masinad ja sõidukid (nt kastmine)
	
	
	
	
	

	4
	Raskete ilmastikutingimuste olukorras täiendavalt kasutavad masinad ja sõidukid
	
	
	
	
	



Juhul, kui tabelis toodud minimaalne masinate ja seadmete hulk ning tehniline varustus ja/või tootlikkus ei taga lepingus toodud töömahule vastava kvaliteetse teenuse osutamist, on Pakkuja kohustatud näitama lepingu töömahule vastavat masinate ja seadmete hulka.

Märkus: Kui seadmed ei kuulu pakkujale, lisada vormile omaniku väljastatud nõusolek seadmete pakkuja kasutusse andmiseks.





Lisa 7
Pakkumuse maksumustabel

Hankija nimi:	 Narva Linnavalitsuse Linnamajandusamet
Riigihanke nimetus:	Puude ning põõsaste raie- ja hooldustööd Narva linnas 2026. Avariilised ja ohtlikud puittaimed
Menetlusliik:	veebilehehange/teenused

NB! Läheb eraldi Excel dokumendina. 








































Lisa 8
Hankelepingu projekt

EHITUSTÖÖDE TÖÖVÕTULEPING nr 
Kuupäev digiallkirjas	
Tellija
Nimi					            Narva Linnavalitsuse Linnamajandusamet
Asutuse registrikood 				75039729
Asukoht					Peetri plats 3, 20308 Narva
Telefon 					3599155
E-post 						linnamajandus@narva.ee 
Esindaja				          	Natalja Šibalova, direktor 
Esinduse alus 					Ameti põhimäärus

Töövõtja		
Nimi						xxx
Äriregistri kood				xx		                           
Asukoht 					xxxx
Telefon 				            xxx				
E-post 						xxx
Esindaja          				zzz, juhatuse liige
Esinduse alus								
			
Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva töövõtulepingu (edaspidi „Leping“), võttes aluseks  riigihanke „Puude ning põõsaste raie- ja hooldustööd Narva linnas 2026. Avariilised ja ohtlikud puittaimed“ (LIMIS süsteemis nr xxx) tulemused (Narva Linnamajandusameti xx.xx.2026.a. hankekomisjoni otsus), olles kokku leppinud alljärgnevas:


1.       LEPINGU ESE
0. Käesoleva töövõtulepingu (edaspidi Leping) esemeks on Puude ning põõsaste raie- ja hooldustööd Narva linnas 2026. Avariilised ja ohtlikud puittaimed vastavalt Tellija juhistele ja Lepingu dokumentidele (edaspidi Tööd).
0. Tööde maht ja ulatus on määratud Lepingu dokumentidega ning Tellija juhistega.

1. LEPINGU DOKUMENDID
1.1. [bookmark: OLE_LINK102][bookmark: OLE_LINK103]Töövõtu korraldus toimub vastavalt käesolevale Lepingule, veebilehehange „Puude ning põõsaste raie- ja hooldustööd Narva linnas 2026. Avariilised ja ohtlikud puittaimed“ hankedokumentidele, Töövõtja pakkumusele, Narva Linnavolikogu 06.03.2008 määrusele nr 16 ,,Narva linna heakorra eeskiri", vastava valdkonna kvaliteedistandarditele ja heale kutsetavale ning Lepingule lisatud dokumentidele. 
1.2. Lepingu allkirjastamisel kuuluvad selle juurde järgmised lisad:
1.2.1. [bookmark: OLE_LINK5][bookmark: OLE_LINK21]Lisa 1 – Pakkumuse maksumustabel (Töövõtja pakkumus);
1.2.2. Lisa 2 - Tehniline kirjeldus.
1.3. Kõikide käesoleva Lepingu lisade kehtivust kinnitavad Poolte esindajad oma allkirjadega. Kõik lisad peavad olema varustatud kuupäevadega ning Poolte volitatud esindajate täielike nimede ja ametikohtade nimetustega.
1.4. Käesoleva Lepingu lahutamatuks osaks on lihtmenetlusega riigihanke dokumendid, sh hankekutse ja pakkumus koos lisadega, ning kogu tehniline dokumentatsioon, mille Tellija on andnud Töövõtja käsutusse seoses Lepingu täitmisega.
1.5. Töövõtja on kohustatud Tööde teostamise järgselt tagastama Tellijale kogu dokumentatsiooni, mille Tellija on seoses Lepingu täitmisega tema valdusesse andnud.

2. TÖÖD
4.1.   Töövõtja teostab, Lepingu dokumentidest ja Tellija juhistest lähtuvalt, Lepingu eesmärgi saavutamiseks nõutavad Tööd ja toimingud.
4.2.   Töövõtja teostab Lepingujärgsed Tööd, sealjuures kohustub Töövõtjana teostama kõiki töid ja asjakohaseid toiminguid, võtma ärialaseid riske ja kandma kõiki otseseid ja kaudseid kulusid, mis on vajalikud selleks, et:
4.2.1. Teostada Tööd vastavalt Lepingus sätestatud kvaliteedinõuetele.
4.3.   Tööd sisaldavad kõiki Lepingu eesmärgi saavutamiseks vajalikke töid, toiminguid, tööjõudu, kõiki vajalikke materjale ja töös kasutatavaid seadmeid, vajaliku täitedokumentatsiooni vormistamist ja Tellijale üleandmist.

5. TÄHTAEG 
5.1. Leping on sõlmitud tähtajalisena kehtivusega kuni 31.12.2026 alates kirjaliku hankelepingu sõlmimisest.
5.2. Töövõtja kohustub asuma Tööde teostamist lepingu allkirjastamise päeval.

6.     LEPINGU HIND
6.1. Käesoleva Lepingu hind on määratud Töövõtja pakkumuse ning moodustab ilma käibemaksuta xxxx, mis sisaldab reservi  2 000,00 eurot ilma käibemaksuta (edaspidi ka Lepingu hind). Hinnale lisandub seadusega ettenähtud käibemaks. Lepingu eelarves näidatud reservsummat käsutab Tellija vastavalt vajadusele. Reservsummat võib kasutada uute ettenägematute tööde tellimiseks ja/või Lepingu eelarves nimetatud tööde mahtude suurendamise korral.
6.1. Lepingu punktis 6.1. nimetatud Lepingu hind ja Lepingu eelarve on Töövõtjale siduvad, määrates Töövõtjale makstava tasu ülempiiri. Lepingu hind ei sõltu Töövõtja maksu- ja muude avalik-õiguslike rahaliste kohustuste võimalikust suurenemisest. Teenuse osutamisega kaasnevaid maksu- ja muid Tööde maksumust suurendavaid riske  kannab täies ulatuses Töövõtja.
6.2. Lepingu hind määrab Töövõtjale makstava tasu ülempiiri ning Töövõtjal ei ole õigust  nõuda täiendavate kulutuste hüvitamist, kui Pooled ei ole selles eraldi kirjalikult kokku leppinud.
6.3. Tellija tasub Töövõtjale teostatud Tööde eest vastavalt pakkumuse maksumuse tabelis (Lepingu eelarve, Lisa 1) fikseeritud ühikuhindadele, millele lisandub käibemaks. Tööde eest makstav Täitja tasu arvutatakse pakkumuse maksumuse tabelis toodud vastavate ühikhindade alusel lähtuvalt tehtud töö mahust. Tegemisele kuuluvad Tööde mahud määrab igakordselt Tellija ning Töövõtjal puudub õigus nõuda tasu tegelikult tegemata Tööde eest.
6.4. Maksed Töövõtjale tasutakse vastavalt Tellija poolt  aktsepteeritud tööde üleandmise-vastuvõtmise akti alusel koostatud e-arvele, üks kord kuus. Tellija maksetähtaeg on 15 (viisteist) kalendripäeva, vastava e-arve kättesaamisest arvates.
6.5. Tellija kirjalikul nõudmisel tehtavad Lisatööd, mille tegemine ei kuulu Töövõtja kohustuste hulka, fikseeritakse kirjalikult koos vastavate tööde kirjeldusega Lepingu lisana ning Tellija tasub Töövõtjale Lisatööde eest üksnes juhul, kui Pooled on selles eelnevalt kirjalikult kokku leppinud. Tellijal on õigus nõuda Töövõtjalt ettenägematute tööde tegemist. Lepingus sätestatud ettenägematute tööde summat kasutatakse juhul, kui Lepingu täitmise käigus ilmneb vajadus ettenägematute tööde tellimiseks. Ettenägematute tööde maksumus ei tohi ületada 10 % lepingu maksumusest.
6.6. Tellija ei ole kohustatud aktsepteerima ega hüvitama ühtegi Töövõtja poolt tehtud Lisatööga seotud kulutust, kui Pooled ei ole selles eelnevalt kirjalikult kokku leppinud.
6.7. Ettenägematute teenuse/tööde korraldamine ja lisamine toimub järgmise korra kohaselt:
6.7.1. ettenägematute, lepingu eelarves mitteloetletud teenuse/tööde korraldamiseks lepingu objektidel on Töövõtja kohustatud esitama Tellijale hinnapakkumise 7 tööpäeva jooksul alates vastavasisulise sooviavalduse saamisest, märkides ära ka eeldatava teenuse/tööde teostamise tähtaja;
6.7.2. teenuse/töö loetakse kokkulepituks, kui esitatud hinnapakkumine on kooskõlastatud ja/või teenuse/töö teostamise vajadus on kajastatud töökoosoleku protokollis.
6.7.3. Tellijal on õigus nõuda hinnapakkumise aluseks olevate andmete või kahe võrdleva hinnapakkumise esitamist. Hinnapakkumise kooskõlastamisel on Töövõtja kohustatud korraldama tööde teostamise Tellijaga kokkulepitud tähtaegu järgides.
6.7.4. teenuse/töö eest tasumise aluseks on tegelikud töömahud. Hindamisel (nt muutuste korral) lähtutakse Lepingus sisalduvatest ühikhindadest või samalaadsete teenuse/tööde ühikhindadest.
6.7.5. esialgsete teenusega/töödega samaste teenuse/tööde ühikuhind jääb lepingu raamides samaks. Lepingus mittekajastuvatele teenusele/töödele kinnitatakse hinnapakkumusega esitatud ühikuhind ja paigutatakse muudatuste tabelisse.
6.8. Täitjale makstavast tasust on Tellijal õigus maha arvata teenuse/tööde ülevaatuse aktides või leppetrahvinõudes esitatud leppetrahvid vastavalt lepingu punktile 10.11 ja/või teostada Tellija nõuete Täitja vastu tasaarvestust Täitja tasunõudega.
6.9. Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid
6.10. Lepingu eelarves näidatud reservsummat  käsutab Tellija vastavalt vajadusele. Töövõtjal ei ole õigust nõuda Tellijalt reservsumma kasutamist. 
6.11. Töövõtjal ei ole õigust nõuda Lepingu hinda ületavate kulutuste hüvitamist, kui Pooled ei ole selles eraldi kirjalikult kokku leppinud.


7. [bookmark: OLE_LINK65]   TÖÖDE ÜLEANDMINE 
7.1.    Tööde üleandmine ja vastuvõtmine toimub jooksvalt sellekohase üleandmise-vastuvõtmise aktiga.
7.2. Töövõtja esitab eelneval kalendrikuul teostatud teenuste/tehtud tööde kohta üleandmise-vastuvõtmise akti elektrooniliselt järgneva kalendrikuu esimesel töönädalal. Tellija tagastab täitjale üleandmise-vastuvõtmise akti allkirjastatult 5 tööpäeva jooksul või esitab sama tähtaja jooksul kirjalikult (e-posti teel) põhjenduse akti mitte aktsepteerimise ja teenuste või teenuste/tööde vastuvõtmisest keeldumise kohta. 
7.3. Tellija esindaja allkirjaga aktsepteeritud üleandmise-vastuvõtmise akt on aluseks täitjale arve koostamiseks ja esitamiseks. Tellija tasub mõlemapoolselt allkirjadega aktsepteeritud üleandmise-vastuvõtmise akti alusel koostatud täitja arve 15 kalendripäeva jooksul e-arve standardile vastava arve esitamisest arvates.
7.4.    Üleandmise-vastuvõtmise akti aktsepteerimine ja/või arvete tasumine ei võta Tellijalt õigust esitada Töövõtjale hilisemalt pretensioone/nõudeid teenuse osutamisel või tööde teostamisel avastatud puuduste osas.   
7.5. Lahkarvamuste korral teostatud Tööde eest tasumisel maksab Tellija Töövõtjale ainult teostatud Tööde selle osa eest, mille suhtes puuduvad pretensioonid. Ülejäänud tööde eest – peale lahkarvamuste lahendamist.

8.      TÖÖVÕTJA KOHUSTUSED JA ÕIGUSED
8.1.   Töövõtja kohustused:
8.1.1. Teostada kõik Tööd, mis on määratletud Lepingus ja selle Lisades, kandes seejuures kõik Töödeks vajalikud otsesed ja kaudsed kulutused. Kui Pooled ei ole teisiti kokku leppinud, laieneb teostamiskohustus ka nendele töödele ja toimingutele, mis ei ole Lepingus või selle Lisades sätestatud, kuid millised oma olemusest lähtuvalt kuuluvad käesoleva Lepinguga seotus Tööde hulka ning mille tegemine on vajalik Lepingu eesmärgi saavutamiseks;
8.1.2. Anda Tellijale Tööde käigust aru tema esimesel nõudmisel;
8.1.3. Hankima kõik Tööde teostamiseks vajalikud materjalid;
8.1.4. Vastutama Tööde teostamisel kasutatud materjali kvaliteedi eest;
8.1.5. Arvestama Tellija juhistega Tööde teostamise kohta, olles selliseid juhiseid viivitamata nende saamise järel piisavalt kontrollinud. Juhul kui Tellija poolt antud juhised ohustavad Tööde kvaliteeti või muus osas takistavad Lepingu kohast täitmist, on Töövõtja kohustatud Tellijale sellest viivitamata, s.t mitte hiljem kui 1 (ühe) tööpäeva jooksul kirjalikult teatama. 
8.1.6. Teavitamiskohustuse rikkumisel vastutab Töövõtja Tellija poolt antud juhiste järgimisest põhjustatud tagajärgede eest;
8.1.7. Eeldatakse, et Töövõtja teostab kõik Lepingus tööd isiklikult. 
8.1.8. Töövõtja ei vastuta vigade ja puuduste eest üksnes juhul, kui need tekkisid Tellija tahtliku tegevuse tagajärjel;
8.1.9. Töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest;
8.1.10. Järgima Tellija poolt kooskõlastatud Tööde teostamise tähtaegu;
8.1.11. Kasutama Tööde teostamisel vaid kvalifitseeritud tööjõudu;
8.1.12. Tagama Tellija eesmärgi saavutamine Töövõtja materjalidest ja riisikol;
8.1.13. Võimaldama Tellijal igal ajal teostada kontrolli tehtava Tööde mahu ja kvaliteedi vastavuse üle;
8.1.14. Töövõtja tagastab Lepingu lõppemisele järgneva töönädala jooksul Tellijale dokumendid ja esemed, mis ta Lepingu täitmiseks või sellega seoses on saanud.

8.2.  Töövõtja õigused:
8.2.1. Saada Tööde tegemise eest Tellijalt tasu vastavalt Lepingus sätestatud tingimustele ja korrale;
8.2.2. Saada Tellijalt Lepingu täitmisel mõistlikult vajalikku kaasabi (juhised, nõusolekud jms);
8.2.3. Esitada kirjalikult motiveeritud vastuväide, kui Tellija õigustamatult keeldub nõuete-kohaselt teostatud Tööde vastuvõtmisest.

9.       TELLIJA KOHUSTUSED JA ÕIGUSED
9.1.   Tellija kohustused:
9.1.1. Tasuma Töövõtjale nõuetekohaselt teostatud ja vastuvõetud Tööde eest vastavalt Lepingus sätestatud tingimustele ja korrale;
9.1.2. Vastu võtma Töövõtja poolt  vastuvõtmiseks esitatud  kvaliteetsed  valmis  Tööd  ettenähtud tähtajal;
9.1.3. 5 (viie) tööpäeva jooksul, kättesaamisest arvates, aktsepteerida või lükata tagasi Tööde üleandmise-vastuvõtmise akt.

9.2.   Tellija õigused:
9.2.1. Teostada jooksvat kontrolli Tööde käigu, mahu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde kvaliteedi osas;
9.2.2. Kui Tööde tegemise ajal on ilmselt selge, et Tööd ei tehta nõuetekohaselt, siis on Tellijal õigus määrata Töövõtjale vajalik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Lepingust taganeda ja nõuda kahjude hüvitamist või teha Tööde jätkamine ja parandamine ülesandeks kolmandale isikule Töövõtja arvel;
9.2.3. Kui Töövõtja kaldub Lepingu tingimustest kõrvale ja see halvendab Tööd, või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Leping üles öelda/taganeda ja nõuda kahjude hüvitamist;
9.2.4. Keelduda Tööde eest tasumisest, kui Töövõtja ei täida endale Lepinguga võetud kohustusi.

10.       POOLTE VASTUTUS JA ESINDUS
10.1. Lepinguga enesele võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja Eesti Vabariigi seadustega ettenähtud korras ja ulatuses.
10.2. Lepingus tulenevate kohustuste täitmata jätmise eest või mittenõuetekohase täimisega teisele lepingu Poolele tekitatud kahju eest kannavad Pooled täielikku ja tingimusteta vastutust tekitatud kahju ulatuses.
10.3. Tellija maksab Töövõtjale maksetähtaegade rikkumise eest viivist 0,2% makse summast  iga viivitatud tööpäeva eest, kuid mitte üle 30% hilinenud makse summast.
10.4. Töövõtja viivisenõue Tellija vastu peab olema esitatud hiljemalt 30 (kolmekümne) kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.
10.5. Töövõtja maksab Tellijale Tööde tegemise või üleandmise tähtaegade ületamise eest leppetrahvi 0,2% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.
10.6. Igakordse kõrvaldatava iseloomuga lepingulise kohustuse rikkumise eest, mis ei seisne Tööde tegemisega või üleandmisega viivitamises, maksab Töövõtja Tellijale leppetrahvi 2% Lepingu hinnast, kuid kokku mitte üle 30 % käesoleva Lepingu hinnast.
10.7. Ühekordse ja pöördumatu iseloomuga lepingulise kohustuse rikkumise eest maksab Töövõtja Tellijale leppetrahvi 30% Lepingu hinnast.
10.8. Ühekordse ja pöördumatu iseloomuga lepingulise kohustuse rikkumise all mõistavad Pooled eelkõige lepingulise kohustuse olulist rikkumist, millega võib kaasneda Lepingu ülesütlemine õiguskaitsevahendina. Ühekordseks ja pöördumatuks lepingulise kohustuse rikkumiseks on muuhulgas ka Lepingu punktides 10.5. ja 10.6. nimetatud süstemaatilised rikkumised. 
10.9. Lepingu punktide 10.5., 10.6. või 10.7. kohaldamise aluseks olev lepingurikkumine fikseeritakse Tellija poolse Lepingu mittekohase täitmise aktiga, mis tehakse Töövõtjale kirjalikus või vähemalt kirjalikku taasesitamist võimaldavas vormis teatavaks 5 (viie) tööpäeva jooksul akti koostamisest arvates. 
10.10. Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul ei vabasta Töövõtjat leppetrahvi maksmise kohustusest.
10.11. Tellijal on õigus pidada Lepingu punktides 10.5., 10.6. või 10.7. sätestatud korras arvutatud leppetrahv kinni Töövõtjale makstavast tasust. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist.
10.12. Lepingu Pooled nimetavad tehniliste küsimuste lahendamiseks ning Tööde üleandmise-vastuvõtmise akti allkirjastamiseks kummaltki poolt kontaktisikud: 
· Tellija kontaktisik tehnilistes ja lepingulistes küsimustes – Nataliia Magerramova, tel 5181353 ; e-post: nataliia.magerramova@narva.ee      
· Töövõtja kontaktisik tehnilistes ja lepingulistes küsimustes - xxxx
· 
11.       LEPINGU RIKKUMIST VÄLISTAVAD ASJAOLUD
11.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks kui selle põhjuseks oli Vääramatu jõud.
11.2. Vääramatu jõud käesoleva Lepingu tähenduses on mistahes asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või ajal selle asjaoluga arvestaks. 
11.3. Vääramatuks jõuks on eelkõige sündmused, mille saabumine ei sõltu Poolte tahtest - s.h. loodusõnnetus, sõda, üldstreik. Vääramatuks jõuks ei loeta tavapärasest raskemaid ilmastikuolusid.
11.4. Lepingu mittetäitmine põhjustel, mida oli tekitanud Vääramatu jõud loetakse vabanda-tavaks tingimusel, et Pooled on sooritanud jõupingutusi Lepingu täitmist takistava olu-korra vältimiseks, kirjalikult teavitanud teist Poolt Lepingu täitmist takistavatest asja-oludest ning võtnud tarvitusele vajalikke meetmed Lepingu täitmiseks.
11.5. Kui Vääramatu jõu mõju on ajutine, on kohustuste mittetäitmine või mittenõuete-kohane täitmine vabandatav üksnes aja vältel, mil Vääramatu jõud kohustuse täitmist takistas.

12.       LEPINGU LÕPPEMINE 
12.1. Leping jõustub selle allakirjutamise hetkest Poolte poolt ja kehtib kuni Lepingus sätestatud kohustuste mõlemapoolse täieliku täitmiseni.
12.2. Leping lõpeb Lepingust tulenevate Poolte kohustuste mõlemapoolse täieliku ja nõuete-kohase täitmisega, mis ei väära lepingutingimuste, mis olemuslikult sätestavad Poolte õigusi ja kohustusi Lepingu täitmise järgselt (nt töövõtugarantii), kehtivust.
12.3. Töövõtja on teadlik, et Tellijal on kõrgendatud huvi Lepingu tähtaegse täitmise vastu. Juhul, kui Töid teostatakse sedavõrd aeglaselt, et Lepingu tähtaegne täitmine seatakse ohtu, on Tellijal õigus Leping, kohustuse täitmiseks täiendavaid tähtaegu andmata ja meeldetuletusi tegemata, erakorraliselt üles öelda või Lepingust taganeda.
12.4. Muudel juhtudel Leping lõpetatakse seaduses sätestatud alustel ja korras.

13.       LEPINGU MUUTMINE 
13.1. Lepingut saab muuta Poolte kirjalikul kokkuleppel, lepingus või riigihangete seaduses sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.
13.2. Lepingut võib muuta ja täiendada RHS sätestatud juhtudel.
13.3. Kui seda tingivad objektiivsed ja põhjendatud asjaolud, siis poolte kokkuleppel võib hankelepingut muuta üksnes RHS §-is 123 sätestatud juhtudel ja alustel, s.h. suurendada või vähendada lepingu hinda, kasutada lepinguga ettenähtud reserv ettenägematu tööde teostamiseks, pikendada tööde teostamise tähtaega, kui seda põhjustavad objektiivsed asjaolud (nt mahtude suurendamine, ilmatingimused jt) jt.
13.4. Töövõtjal on õigus taotleda Lepingu tingimuste muutmist Tööde teostamise tähtaegade osas, kui täitmise viivitus Lepingus kokkulepitud tähtaegade suhtes on tekkinud Vääramatu jõu mõjul.
13.5. Reservsumma arvelt Tööde mahtude suurendamist ei loeta Lepingu muutmiseks. Tellija võib ühepoolselt suurendada või vähendada Lepingu kehtivuse perioodil tööde mahtusid Lepingu eelarves ette nähtud reservsumma ulatuses. Reservi kasutamisel juhinduvad pooled RHS § 123 lg 1 p 2 sättest.



14.      TEADETE EDASTAMINE
14.1. Käesoleva Lepinguga seonduvad teated peavad olema vormistatud Poolte poolt vähemalt kirjalikku taasesitamist võimaldavas vormis, välja arvatud juhul, kui kirjaliku vormi nõue tuleneb Lepingust või teated on informatiivse iseloomuga, mille edastamine ei too teisele Poolele õiguslikke tagajärgi. 
14.2. Üks Pool saadab teisele Poolele Lepinguga seotud teated Lepingus näidatud aadressil. Aadressi muutmisest on Pooled kohustatud teineteist viivitamatult informeerima.
14.3. Informatsioonilist teadet võib edastada telefoni, faksi, elektronposti (e-mail) jne kaudu. Teade loetakse edastatuks, kui see on Poole poolt kätte saadud või kui tähitud kirja saatmisest teise Poole poolt näidatud aadressil on möödunud 5 (viis) kalendripäeva.
14.4. Ühe Poole mistahes nõue teisele Poolele seoses Lepingu rikkumisega peab olema vormistatud kirjalikult.

15.       LÕPPSÄTTED
15.1. Leping jõustub selle allakirjutamise hetkest Poolte poolt ja kehtib kuni lepinguliste kohustuste täieliku täitmiseni.
15.2. Pooled täidavad Lepingut vastastikuse usalduse põhimõttel, lähtudes Lepingu täitmisel hea usu ja mõistlikkuse põhimõttest.
15.3. Pooled kohustuvad vastastikuses suhtlemises käesoleva Lepingu alusel lähtuma ausa äritegevuse põhimõtetest ja eetikanormidest.
15.4. Pooltel on õigus loovutada Lepingust tulenevaid õigusi ja kohustusi kolmandatele isikutele ainult teise Poole kirjalikul nõusolekul.
15.5. Lepingus toodud mõisted ja pealkirjad on mõeldud käesoleva sisu edasiandmiseks. Vastuolu korral mõiste ja/või pealkirja ja sisu vahel lähtutakse sisust.
15.6. Käesoleva Lepinguga reguleerimata küsimustes juhinduvad Pooled harmoniseeritud standarditest, seadustest ja teistest õigusaktidest.
15.7. Vaidlused, mis tekkivad Lepingu täitmisel, muutmisel ja lõpetamisel lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Viru Maakohtu Narva kohtumajas.
15.8. Töövõtja kinnitab, et Tellija on võimaldanud tutvuda enne Lepingu sõlmimist Tööde teostamiseks nõutavate andmetega ning esitanud kõik Tööde teostamiseks vajalikud dokumendid. Töövõtja deklareerib, et omab kõiki õigusi ja tehnilisi vahendeid Lepingu esemeks olevate Tööde teostamiseks.


16.       POOLTE ALLKIRJAD

Tellija esindaja:	                                        	     Töövõtja esindaja:     
            
            (allkirjastatud digitaalselt)                                          (allkirjastatud digitaalselt)

